laion/Wikipedia-Exotic huggingface dataset:
ამაღლება

ამაღლება — ქრისტიანული დღესასწაული (მართლმადიდებლობაში თორმეტ საუფლო დღესასწაულთაგან ერთ-ერთი. იდღესასწაულება აღდგომიდან მეორმოცე დღეს). იმართება ქრისტეს ზეცად ამაღლების აღსანიშნავად. ღმერთების ზეცად ამაღლების მითი მრავალ რელიგიაშია ცნობილი. ქრისტიანული სწავლებით, ქრისტე მკვდრეთით აღდგომის შემდეგ ეცხადებოდა თავის მოწაფეებს, ესაუბრებოდა მათ ღვთის სასუფეველზე და მოუწოდებდა დარჩენილიყვნენ იერუსალიმში „სულიწმიდის მოფენამდე“. აღდგომიდან მეორმოცე დღეს ქრისტე მოწაფეთა თვალწინ ამაღლდა ზეცად. ამაღლების დღესასწაული IV-V საუკუნეებში საყოველთაო გახდა ქრისტიანული ეკლესიისათვის, იხსენიება ეკლესიის მამებთან (გრიგოლ ნოსელი, იოანე ოქროპირი და სხვა). დროთა განმავლობაში ჩამოყალიბდა ამაღლების რიტუალური წესები, რომელთაგან ზოგი იოანე დამასკელს მიეკუთვნება. ქართულ საეკლესიო მხატვრობაში ქრისტეს ამაღლების მხატვრული კომპოზიცია კარგადაა შემონახული დავით გარეჯის უდაბნოს მონასტრის ამაღლების ეკლესიაში (X ს.) და ზემო კრიხის (ამბროლაურის რაიონი) ეკლესიაში (XI ს.). საქართველოს მთიან რაიონებში ამაღლება ემთხვევა დიდ დღეობას, რომელიც საქონლის სოფლიდან ალპურ საძოვრებზე გადარეკვასთანაა დაკავშირებული. ამაღლების დღესასწაულზე ფშავ-ხევსურეთის, თუშეთის, მთიულეთ-გუდამაყრის, ჯავახეთისა და საქართველოს სხვა მხარეთა სოფლების მცხოვრებლებს წარმართულ სალოცავებში შესაწირი მიჰქონდათ და შესთხოვდნენ ადამიანისა და ოჯახის კეთილდღეობას, საქონლის გამრავლებას, ბარაქიანობას და სხვა. სოხაძე ა., მაკალათია მ., ქართული საბჭოთა ენციკლოპედია, ტ. 1, თბ., 1975. — გვ. 350.
მაპეტები

მაპეტები (ინგლ. Muppets) — ჯიმ ჰენსონი მიერ 1954-1955 წლებში შექმნილი თოჯინების მთელი რიგი. თავდაპირველად ასეთ თოჯინას ამზადებდა ჰენსონი ან მისი გუნდი. მიუხედავად იმისა, რომ ტერმინი აღნიშნავს ნებისმიერ თოჯინას, რომელიც მაპეტ შოუს სტილში ჯდება, იგი არაფორმალური სახელწოდებაც არის და წარმოადგენს ჰენსონის მიერ შექმნილი პერსონაჟების სავაჭრო ნიშანს. სიტყვამ Muppet პირველად გაიჟღერა 1956 წელს. როგორც ცნობილია, იგი წარმოიქმნა სიტყვების Marionette (მარიონეტი) და puppet (თოჯინა) შერწყმით. თუმცა, ცნობილია ჰენსონის ვერსიაც, რომლის მიხედვით ეს იყო უბრალოდ სიტყვა, რომლის ჟღერადობა მას ძალიან მოსწონდა და მარიონეტის/თოჯინის ამბავი სპონტანურად მოიფიქრა. ადრეული მცდელობების შემდეგ მაპეტები 2004 წელს შეიძინა უოლტ დისნეის კომპანიამ. გამონაკლისს წარმოადგენენ სეზამის ქუჩის და ტელესერიალის ფრეგლების კლდე პერსონაჟები. ამჟამად საავტორო უფლებას სავაჭრო ნიშანზე „მაპეტები“ ფლობს The Muppets Holding Company, იგივე Muppets Studio, უოლტ დისნეის კომპანიის ფილიალი. ↑ http://muppet.wikia.com/wiki/Marionette_and_Puppet ↑ დაარქივებული ასლი. დაარქივებულია ორიგინალიდან — 2008-06-17. ციტირების თარიღი: 2008-06-17. Muppets.com — ოფიციალური საიტი
ფრეგლების კლდე

ფრეგლების კლდე (ინგლ. Fraggle Rock) — საბავშვო თოჯინური სატელევიზიო სერიალი, რომლის ავტორია ჯიმ ჰენსონი. სერიალის ძირითადი პერსონაჟები იყვნენ მაპეტების სტილის ფრეგლები. შოუ გადიოდა 1983-1987 წლებში, ტელეარხებზე CBC (კანადა), ITV (ბრიტანეთი), HBO (აშშ) და TV1 (ახალი ზელანდია). შოუს დიდი პოპულარობა ხვდა წილად. სიუჟეტის მიხედვით, ფრეგლები არიან არსებები, რომლებიც ცხოვრობენ კლდის გამოქვაბულებში. მათთან ერთად ასევე ცხოვრობენ მომცრო ზომის მშენებელი დუზერები. მაყურებლებში დიდი პოპულარობა ჰქონდა ერთ-ერთ პერსონაჟს, მერჯორის, რომელიც ასევე ცნობილია ’ნაგვის გროვის’ სახელით. „ფრეგლების კლდე“ — კინოფილმების ინტერნეტ-მონაცემთა ბაზა (ინგლისური) ფრეგლების კლდე საიტზე TV.com
ფრანშ-კონტე

ფრანშ-კონტე (ფრანგ. Franche-Comté) — რეგიონი საფრანგეთის აღმოსავლეთში, შვეიცარიის საზღვართან. შედგება 4 დეპარტამენტისაგან: დუ, ზემო სონა, იურა, ბელფორის ტერიტორია. დიდი ქალაქებია: ბეზანსონი, ბელფორი, ვეზული, ლონ-ლე-სომიე. შეგიძლიათ იხილოთ მედიაფაილები თემაზე „ფრანშ-კონტე“ ვიკისაწყობში. ოფიციალური საიტი
ამაღლება (მრავალმნიშვნელოვანი)

ამაღლება შეიძლება აღნიშნავდეს: ამაღლება — ქრისტიანული დღესასწაული ამაღლება — მხატვრული ფილმი ამაღლება — ფიზიკური სხეულის დატოვებისა და ენერგიის ქმნილებად გარდაქმნის მოვლენა ფიქციურ სამყაროში „ვარსკვლავთკარიბჭე“. ამაღლება — სოფელი ვანის მუნიციპალიტეტში ამაღლება — სოფელი ჩოხატაურის მუნიციპალიტეტში
ლეკსიკონ ვოკაბულამ ნოვიმ პო ალფავიტუ

Лексикон вокабулам новым по алфавиту — პეტრე პირველის დროინდელი რუსეთის ლექსიკონი. იგი სიტყვათა შეგნებული, ცნობიერი სესხების ნიმუშია, რომელიც როგორც ეტყობა, პეტრე პირველის განკარგულებითაა შექმნილი. იგი წარმოადგენს სია-ლექსიკონს იმ უცხოური ტერმინებისა (სულ 503 სიტყვა), რომლებიც უნდა გადმონერგილიყო რუსულ ენაში სახელმწიფოებრივი და კულტურული აღორძინების ფორმათა შესაბამისად. ყოველ სიტყვას ახლავს რუსული განმარტება. სია შეიცავს სათანადო ტერმინოლოგიას სხვადასხვა დარგიდან: სამხედრო ხელოვნება (армея, авангардиа...), საზღვაო დარგი (флот, адмирал...), ადმინისტრაციული (губернатор, декрет...), სამეცნიერო (глобус, диспут, историа..), სასაუბრო (интерес, люстра, пардон...). უმრავლესობა ამ სიიდან საბოლოოდ დამკვიდრდა რუსულში. ხელნაწერს ატყვია თვით იმპერატორის შესწორებები. შოთა ძიძიგური, საენათმეცნიერო საუბრები; 1982. გვ. 67
დავითი (საკუთარი სახელი)

დავითი (ებრ. דָּוִד [„საყვარელი“ „სასურველი“ „წინამძღოლი“ „მეგობარი“]) — ებრაული წარმოშობის, ბიბლიური საკუთარი სახელი. სახელმწიფო სერვისების განვითარების სააგენტოს მონაცემებით, საქართველოს ტერიტორიასა და მის ფარგლებს გარეთ ცხოვრობს ამ სახელის მქონე 93 ათასზე მეტი (68000-ზე მეტი „დავით“ და 25000-ზე მეტი „დავითი“) მოქალაქე. ვაჟის სახელები (დ), ქართული გენეალოგია დაარქივებული 2011-10-11 საიტზე Wayback Machine. „დავით“, „რა გქვია შენ?“ დაარქივებული 2012-06-08 საიტზე Wayback Machine. სამოქალაქო რეესტრის სააგენტო დაარქივებული 2012-04-05 საიტზე Wayback Machine. ↑ ვაჟის სახელები, ქართული გენეალოგია. დაარქივებულია ორიგინალიდან — 2011-10-11. ციტირების თარიღი: 2011-08-08. ↑ სახელებისა და გვარების საინტერესო სტატისტიკა, სახელმწიფო სერვისების განვითარების სააგენტო. დაარქივებულია ორიგინალიდან — 2023-01-29. ციტირების თარიღი: 2022-10-19.
ფრედი მერკურისადმი მიძღვნილი კონცერტი

ფრედი მერკურისადმი მიძღვნილი კონცერტი — კონცერტი, რომელიც გაიმართა უემბლის სტადიონზე 1992 წლის 20 აპრილს. მას დაესწრო 72.000 მაყურებელი. შოუ გადაიცემოდა 76 ქვეყნის ტელეეთერში. კონცერტი მიეძღვნა ჯგუფ Queen-ის გარდაცვლილ ვოკალისტ ფრედი მერკურის ხსოვნას და საქველმოქმედო მიზნებს ატარებდა. მისი შემოსავალი გადაირიცხა აივ ინფექციასთან ბრძოლის ფონდში. კონცერტში მონაწილეობა მიიღო ბევრმა ცნობილმა შემსრულებელმა, რომელმაც ფრედი მერკურის ვოკალური პარტიები შეასრულა. მათ მიერ ასევე შესრულებული იქნა საკუთარი კომპოზიციებიც. ეს იყო ჯგუფის წევრ ჯონ დიკონის უკანასკნელი გამოსვლა Queen-ის შემადგენლობაში (თუ არ ჩავთვლით 1997 წელს ელტონ ჯონთან ერთობლივ გამოსვლას). შოუზე შესრულებული სიმღერებიდან ოფიციალურ ვიდეოგამოცემებში მოხვდა უფრო მცირე რაოდენობა. მეტალიკა - Enter Sandman, Sad But True, Nothing Else Matters Extreme - Queen-ის სიმღერები: Love of My Life (გერი ჩერონე და ნუნო ბეტენკორტი), More Than Words (გერი ჩერონე და ნუნო ბეტენკორტი) დეფ ლეპარდი - Animal, Let's Get Rocked, Now I'm Here (ბრაიან მეისთან ერთად) ბობ გელდოფი - Too Late God Spinal Tap - The Majesty of Rock U2 - Until the End of the World - პირდაპირი ეთერი სატელიტური კავშირით, ვაშინგტონი Guns N' Roses - Paradise City, Only Women Bleed (შესავალი), Knockin' on Heaven's Door მანგო გრუვი - Special Star - შესრულდა იოჰანესბურგში (სამხრეთ აფრიკა), სატელიტური ეთერი ელიზაბეთ ტეილორი - აივ-ის პრევენციის შესახებ ფრედი მერკური - ვიდეოჩანაწერი Queen და ჯო ელიოტი/სლეში - Tie Your Mother Down Queen და როჯერ დოლტრი/ტონი აიომი - Heaven and Hell (შესავალი), Pinball Wizard (შესავალი), I Want It All Queen და ძუკერო - Las Palabras de Amor Queen და გერი ჩერონე/ტონი აიომი - Hammer to Fall Queen და ჯეიმზ ჰეტფილდი/ტონი აიომი - Stone Cold Crazy Queen და რობერტ პლანტი - Innuendo, Thank You (შესავალი), Crazy Little Thing Called Love ბრაიან მეი და სპაიკ ედნი - Too Much Love Will Kill You Queen და პოლ იანგი - Radio Ga Ga Queen და სილი - Who Wants to Live Forever Queen და ლიზა სტენსფილდი - I Want to Break Free Queen და დევიდ ბოუი/ენი ლენოქსი - Under Pressure Queen და იენ ჰანტერი/დევიდ ბოუი/მიკ რონსონი/ჯო ელიოტი/ფილ კოლენი - All The Young Dudes Queen და დევიდ ბოუი/მიკ რონსონი - Heroes David Bowie - The Lord's Prayer Queen და ჯორჯ მაიკლი - '39 Queen და ჯორჯ მაიკლი/ლიზა სტენსფილდი - These Are the Days of Our Lives Queen და ჯორჯ მაიკლი - Somebody to Love Queen და ელტონ ჯონი/ექსლ როუზი - Bohemian Rhapsody Queen და ჯორჯ მაიკლი/ტონი აიომი - The Show Must Go On Queen და ექსლ როუზი - We Will Rock You Queen და ლაიზა მინელი/სხვა მონაწილეები - We Are the Champions Queen - God Save The Queen (ჩაწერილი ფინალი) „Freddie Mercury Tribute Concert“ — კინოფილმების ინტერნეტ-მონაცემთა ბაზა (ინგლისური) DVD გამოცემის შესახებ
Greatest Video Hits 1

Greatest Video Hits 1 — ჯგუფის Queen ოფიციალური პრომო-კლიპების კრებული. იგი გამოცემული იყო VHS ფორმატში, ხოლო DVD-ზე გამოვიდა 2002 წლის ნოემბერში. მასში შეტანილია 1973-1981 წლებში გამოსული პრომო-ფილმები. Bohemian Rhapsody (ალბომიდან A Night at the Opera, 1975) Another One Bites the Dust (ალბომიდან The Game, 1980) Killer Queen (საკონცერტო, Top of the Pops) (ალბომიდან Sheer Heart Attack, 1974) Fat Bottomed Girls (ალბომიდან Jazz, 1978) Bicycle Race (ალბომიდან Jazz, 1978) You're My Best Friend (ალბომიდან A Night at the Opera, 1975) Don't Stop Me Now (ალბომიდან Jazz, 1978) Save Me (ალბომიდან The Game, 1980) Crazy Little Thing Called Love (ალბომიდან The Game, 1980) Somebody to Love (ალბომიდან A Day at the Races, 1976) Spread Your Wings (ალბომიდან News of the World, 1977) Play the Game (ალბომიდან The Game, 1980) Flash (ალბომიდან Flash Gordon, 1980) Tie Your Mother Down (ალბომიდან A Day at the Races, 1976) We Will Rock You (ალბომიდან News of the World, 1977) We Are the Champions (ალბომიდან News of the World, 1977) აუდიო PCM Stereo DTS 5.1 Now I'm Here Good Old Fashioned Lover Boy (Top of the Pops-ის ვერსია) Keep Yourself Alive Liar Love of My Life We Will Rock You (სწრაფი ვერსია) ინფორმაცია გამოცემის შესახებ
Mr. Bad Guy

Mr. Bad Guy — ფრედი მერკურის პირველი სოლო-ალბომი. ჩაწერილია 1983-1985 წლებში და გამოცემულია 1985 წლის 29 აპრილს. სიმღერა Living on My Own დიდი პოპულარობით სარგებლობდა, განსაკუთრებით - 1993 წელს რემიქსის სახით გამოცემის შემდეგ. სიმღერები I Was Born to Love You და Made in Heaven მოგვიანებით გამოიცა Queen-ის ალბომზე Made in Heaven, გადამუშავებული სახით. თავად Mr. Bad Guy-ს თავდაპირველი სახელწოდება იყო Made in Heaven. ყველა სიმღერის ავტორია ფრედი მერკური. ინფორმაცია საიტზე Discogs ↑ Mr. Bad Guy (album) queenpedia.com Retrieved 2014-10-07. ↑ Rivadavia, Eduardo. Mr. Bad Guy - Freddie Mercury. AllMusic. ციტირების თარიღი: 2011-08-03. ↑ Holmes, Tim. Mr Bad Guy - Rolling Stone (Issue 450). Queen Archives. ციტირების თარიღი: 2013-01-02. ↑ Freddie Mercury interview (1985). YouTube. ციტირების თარიღი: 2011-08-03. ↑ Freddie Mercury - Mr. Bad Guy.
Barcelona (ალბომი)

Barcelona — ფრედი მერკურის მეორე სოლო-ალბომი. ჩაწერილია 1987–1988 წლებში და გამოცემულია 1988 წლის 10 ოქტომბერს. იგი წარმოადგენს თანამშრომლობას მონსერატ კაბალიესთან. დიდი წარმატება იქონია სიმღერამ და სინგლმა Barcelona. ყველა სიმღერის ავტორი — ფრედი მერკური და მაიკ მორანი, გარდა მითითებულისა. 2012 წლის სპეციალურ გამოცემაში სიმფონიური ორკესტრით ჩანაცვლებულია ორკესტრული არანჟირება, რომელიც მანამდე შექმნილი იყო სინთეზატორების და სემპლერების დახმარებით. ორიგინალური ორკესტრირება ადაპტირებულია სტიუარტ მორლის, Queen-ის მიუზიკლ We Will Rock You-ს თანაავტორის მიერ - იგი ამ ალბომის თანაპროდიუსერია. მორლიმ მოისმინა ორიგინალური ალბომი, რათა აეთვისებინა ჰარმონია და წამყვანი პარტიები. შემდგომში მან იმუშავა ახალ ორკესტრირებაზე ფიზიკური საშუალებებით - ქაღალდით, კალმით და საშლელით. სწორი პარტიტურის შესაქმნელად იგი ერთგვარი წყაროს სახით იყენებდა ნიკოლოზ რიმსკი-კორსაკოვის, პეტრე ჩაიკოვსკის და კლოდ დებიუსის ნაშრომებს. საბოლოო ნამუშევრის ორკესტრირება მოხდა პრაღის ორკესტრთან ერთად. ნაოკო კიკუჩი უკრავს კოტოზე „La Japonaise“-ში, ხოლო რუფუს ტეილორი, როჯერ ტეილორის შვილი – დასარტყმელ საკრავებზე, სიმღერებში „The Golden Boy“ და „How Can I Go On“. კლასიკური მევიოლინე დევიდ გარეტი ასრულებს ახალ პარტიას ვიოლინოზე. Barcelona – 5:43 La Japonaise – 4:52 The Fallen Priest – 5:46 Ensueño – 4:22 The Golden Boy – 6:04 Guide Me Home – 2:50 How Can I Go On – 3:49 Exercises in Free Love – 3:57 Overture Piccante – 6:47 How Can I Go On (დევიდ გარეტის მონაწილეობით) – 3:56 Exercises in Free Love [1987 წლის b-მხარე] – 4:26 Barcelona [ადრეული ვერსია: ფრედის დემო ვოკალი] – 4:21 La Japonaise [ადრეული ვერსია: ფრედის დემო ვოკალი] – 4:41 Rachmaninov's Revenge (The Fallen Priest) [გვიანდელი ვერსია: ფრედის დემო ვოკალი] – 5:51 Ensueño [მონსერატის დუბლები] – 5:36 The Golden Boy [ადრეული ვერსია: ფრედის დემო ვოკალი] – 3:54 Guide Me Home [ალტერნატიული ვერსია] – 2:50 How Can I Go On [ალტერნატიული ვერსია] – 4:03 How Can I Go On [ფორტეპიანოს ალტერნატიული ვერსია] – 3:44 Barcelona [ინსტრუმენტული] – 5:39 La Japonaise [ინსტრუმენტული] – 4:51 The Fallen Priest [ინსტრუმენტული] – 5:47 Ensueño [ინსტრუმენტული] – 4:01 The Golden Boy [ინსტრუმენტული] – 6:03 Guide Me Home [ინსტრუმენტული] – 2:50 How Can I Go On [ინსტრუმენტული] – 3:37 Exercises in Free Love [ინსტრუმენტული] – 3:57 Overture Piccante [ინსტრუმენტული] – 6:43 გამოსვლა Club Ibiza-ში Barcelona La Nit Barcelona Barcelona How Can I Go On The Golden Boy Barcelona [ორიგინალური ვიდეო] Barcelona [ელექტრონული პრესრელიზი] Barcelona [2012 წლის ვერსია, რის თომასი] „Barcelona“ (1987/1992) „The Golden Boy“ (1988) „How Can I Go On“ (1989) ინფორმაცია საიტზე Discogs ↑ BPI Certification. ციტირების თარიღი: 10 ოქტომბერი 2023 ↑ Barcelona (album) queenpedia.com Retrieved 2014-10-07. ↑ Allmusic-ის მიმოხილვა ↑ Entertainment Weekly-ს მიმოხილვა ↑ http://www.queenonline.com/en/news-archive/press-release-barcelona-special-edition/ ↑ Archived copy. დაარქივებულია ორიგინალიდან — 25 მარტი 2016. ციტირების თარიღი: 2016-05-23. ↑ 7.0 7.1 7.2 7.3 ჩარტები (ალბომი) ↑ BPI. Certified Awards. დაარქივებული 11 September 2007 საიტზე Wayback Machine. ↑ ჩარტები (სინგლი)
სერგო ამაღლობელი

სერგო ივანეს ძე ამაღლობელი (დ. 11 ივლისი, 1898, ამაღლება, ახლანდელი ვანის მუნიციპალიტეტი ― გ. 13 თებერვალი, 1938) ― ქართველი თეატრალური მოღვაწე, კრიტიკოსი, დრამატურგი. 1920–1924 წლებში სწავლობდა თბილისის სახელმწიფო უნივერსიტეტის იურიდიულ და ეკონომიკურ ფაკულტეტებზე, ამავე დროს მუშაობდა გაზეთ „ტრიბუნაში“. 1924–1928 ლექციებს კითხულობდა თსუ-სა და კონსერვატორიაში. 1925 წელს იყო რუსთაველის თეატრის დირექტორი, 1926–1927 — სახკინმრეწვის დირექტორი. 1928–1931 წლებში სათავეში ედგა მოსკოვის სხვადასხვა შემოქმედებით დაწესებულებას, 1931–1932 წლებში იყო მოსკოვის ახალი თეატრის, 1933-1936 წლებში კი მოსკოვის მცირე თეატრის დირექტორი და სამხატვრო ხელმძღვანელი. 1928–1937 წლებში მოსკოვის ჟურნალ-გაზეთებში სისტემატურად იბეჭდებოდა ამაღლობელის კრიტიკული და თეორიული წერილები თეატრისა და კინოს შესახებ. რუსულ ენაზე დაწერა რამდენიმე პიესა: „კარგი ცხოვრება“ (1934 დადგა მოსკოვის მეორე სამხატვრო თეატრმა). „ჩემი ქვეყანა“ და სხვა. ამაღლობელის მნიშვნელოვანი ნაშრომებია: „თეატრისა და კინოს პრობლემები“, თბ., 1928; მოსკოვში რუსულ ენაზე გამოცემული „ქართული თეატრი“, 1930; „დიდი ბრძოლების დრამატურგია“, 1933; „მცირე თეატრი“, 1935. 1938 წელს სერგო ამაღლობელი დაააკავეს და წაუყენეს ბრალდება, რომ იგი იყო კონტრრევოლუციური, ტროცკისტული ორგანიზაციის ერთ-ერთი შემქმნელი მოსკოვში, რომელიც აერთიანებდა და სათავეში ედგა მოსკოვის ქართულ, ნაციონალისტურ საზოგადოებას. მის თანამონაწილეებად განიხილეს და დააპატიმრეს მისი მეგობრებიც, რომლებიც მას ჰყავდა მოსკოვში სამუშაოდ მიწვეული 1936 წლიდან: პეტრე ოცხელი, ვახტანგ აბაშიძე და გიორგი ჟორდანია. ოთხივე მათგანს მიესაჯა დახვრეტა. ჯანელიძე დ., ქართული საბჭოთა ენციკლოპედია, ტ. 1, თბ., 1975. — გვ. 350. ენციკლოპედია „საქართველო“, ტ. 1, თბ., 1997. — გვ. 119. სერგო ამაღლობელი — საქართველოს ბიოგრაფიული ლექსიკონი სერგო ამაღლობელი
ბოდავის ღვთისმშობლის ეკლესია

ბოდავის ღვთისმშობლის ეკლესია იგივე ფუძნარის ღვთისმშობლის ეკლესია — ტაძარი დუშეთის მუნიციპალიტეტის სოფელ ბოდავის ჩრდილო-აღმოსავლეთით 2-3 კმ-ზე, ბოდავისხევის ხეობაში. ხუროთმოძღვრული ფორმებით XIII საუკუნის I ნახევრით თარიღდება. გუმბათოვანი ეკლესიის გეგმას საფუძვლად უდევს სწორკუთხედში ჩასახული ჯვარი. აღმოსავლეთით აფსიდია, რომლის ორივე მხარეს სამკვეთლო და სადიაკვნეა. ორივეს შესასვლელი ტაძრის მკლავებიდან აქვს. კედლები ძირთადად ნატეხი ქვითაა ნაგები, ხოლო კარ-სარკმლები, კარნიზები, გუმბათის ყელი და კოსნტრუქციულად მნიშვნელოვანი ელემენტები — სუფთად გათლილი შირიმის კვადრებით. თაღები ისრისებრია. გუმბათქვეშა კვადრატიდან გუმბათის ყელზე გადასვლა განხორციელებულია აფრების მეშვეობით. გუმბათის ყელში გაჭრილი 12 სარკმელი შემკულია პროფილირებული საპირეებით. ძეგლი გადახურულია კარვისებრი სახურავით. XV და XVI-XVII საუკუნეებში ეკლესია შეაკეთეს — თაღები, პილასტრები და გუმბათის ყელის მნიშვნელოვანი ნაწილი შირიმის თლილი ქვით გაამაგრეს და ჩრდილო-აღმოსავლეთიდან მცირე ზომის ეგვტერი მიაშენეს. ეკლესიის ირგვლივ გალავნის ნაშთია, რომლის ჩრდილო-დასავლეთით საცხოვრებელ ნაგებობათა ნანგრევებია. ეკლესიის დასავლეთ ფასადზე არის წარწერა რომელიც სრულად არ იკითხება: 2012 წლისთვის ტაძარს განადგურება ემუქრებოდა. ჩამოშლილი იყო გუმბათის ყელი, თითქმის განადგურებული იყო კამარები, ჩამონგრეული იყო კედლების ზემოთა ნაწილები და ლავგარდანი. 2012—2014 წლებში ჩაუტარდა სარეაბილიტაციო სამუშაოები საქართველოს კულტურული მემკვიდრეობის დაცვის ეროვნული სააგენტოს დაკვეთით. ენციკლოპედია „საქართველო“, თბილისი, 1997, გვ. 452 ვიკისაწყობში არის გვერდი თემაზე: ბოდავის ღვთისმშობლის ეკლესია ↑ საქართველო და მსოფლიო: ფუძნარი და არხალი – თიანეთი ↑ ფუძნარის გუმბათზე ხვალ ჯვარს აღმართავენ. ინტერპრესნიუსი (24 აგვისტო, 2014). ციტირების თარიღი: 7 სექტემბერი 2016. ↑ ფუძნარის ეკლესია აღდგა. დუშეთის მუნიციპალიტეტი (4 ოქტომბერი, 2014). ციტირების თარიღი: 7 სექტემბერი 2016.
ჯაბა (საკუთარი სახელი)

ჯაბა — სახელი წარმოსდგება ჯაბრიელის შემოკლებული ვარიანტისაგან, რომელიც თავის მხრივ წარმოადგენს ძველი ებრაული სახელის, გაბრიელის, არაბიზებულ ფორმას. გაბრიელი ერქვა ერთ-ერთ მთავარანგელოზს, რომლის სახელიც არაბულად გადმოიცემა როგორც „ჯაბრიელ“. ამის შემოკლებით მიღებულია ჯაბა. ჯაბასაგან წარმოქმნილია გვარი ჯაბიძე.. სამოქალაქო რეესტრის მონაცემებით, საქართველოს ტერიტორიასა და მის ფარგლებს გარეთ ცხოვრობს ამ სახელის 3851 მატარებელი ადამიანი. ანგელოზის დღე, 24 დეკემბერი — ყოველთა წმინდანთა დღე. „ჯაბა“, „რა გქვია შენ?“ დაარქივებული 2012-06-08 საიტზე Wayback Machine. ვაჟის სახელები (ჯ), ქართული გენეალოგია დაარქივებული 2011-10-11 საიტზე Wayback Machine. სამოქალაქო რეესტრის სააგენტო დაარქივებული 2012-04-05 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2012-06-08. ციტირების თარიღი: 2021-01-18. ↑ დაარქივებული ასლი. დაარქივებულია ორიგინალიდან — 2012-04-05. ციტირების თარიღი: 2011-08-08. ↑ ხსენება ყოველთა წმიდათა - საქართველოში წამებულთა და ღირსთა მამათა და დედათა
გიორგი (საკუთარი სახელი)

გიორგი — საკუთარი სახელი, რომელიც მომდინარეობს ბერძნული სახელიდან გეორგიოს (Γεώργιος), რომელიც თავის მხრივ წარმოებულია ბერძნული სიტყვისგან გეორგოს (Γεωργός), „მიწათმოქმედი“. სიტყვა Γεωργος ნაერთი სიტყვაა, წარმოებული სიტყვებისგან გე (Γῆ), „მიწა“, და ერგონ (ἔργον), „ვმუშაობ“. იგი მთელ მსოფლიოში ფართოდ გავრცელებული, ხოლო საქართველოში, სამოქალაქო რეესტრის მონაცემებით, ყველაზე გავრცელებული სახელია, რომელსაც ატარებს 151 239 ადამიანი. რა გქვია შენ? გიორგი[მკვდარი ბმული] ↑ ქართული გენეალოგია: სახელები (გ). geogen.ge. ციტირების თარიღი: 2011-08-08.[მკვდარი ბმული] ↑ სახელებისა და გვარების სტატისტიკა. სამოქალაქო რეესტრის სააგენტო. დაარქივებულია ორიგინალიდან — 2012-04-05. ციტირების თარიღი: 2011-08-08.
მორის ფოცხიშვილი

მორის თომას ძე ფოცხიშვილი (დ. 11 ივნისი, 1930, თბილისი — გ. 1997) — ქართველი პოეტი. 1954 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, ჟურნალისტიკის განყოფილება. 1959–1965 წლებში მუშაობდა გამომცემლობა „ლიტერატურა და ხელოვნებაში“. 1979-1982 წლებში იყო ჟურნალ „ცისკრის“ რედაქტორი, 1983-1987 წლებში — გამომცემლობა „ნაკადულის“ დორექტორი. 1987 წლიდან მუშაობდა წიგნის პალატის დირექტორად. პირველი ლექსები 1950 წელს გამოაქვეყნა. პირველი პოეტური კრებული „ალუბლები წვიმაში“ — 1957 წელს. ამას მოჰყვა მისი შემოქმედებისათვის მნიშვნელოვანი კრებულები: „ხმა“ (1966), „რწმენა“ (1970), „შენითა“ (1983), „შენ სიყვარულო, შენ“ (1991), „სანთელ-საკმევლისა“ (1998) და მრავალი სხვა კრებული თუ ერთტომეული. იგი ლაურეატია ნ.ოსტროვსკის, გ. ტაბიძის, ა. წერეთლის, ზვიო ზდოსლავის, ო. თუმანიანის სახელობისა და სახელმწიფო პრემიებისა. მიღებული აქვს ალბერტ შვაიცერის მშვიდობის მედალი (1983). მორის ფოცხიშვილი ეწეოდა მთარგმნელობით მუშაობასაც. მან თარგმნა სერგეი ესენინის, ნიკოლოზ ტიხონოვის, ბორის პასტერნაკის, ანდრეი ვოზნესენსკის, ევგენი ევტუშენკოსა და სხვათა ნაწარმოებები, უკრაინელ, ბელორუს და მოლდაველ პოეტთა ლექსები. მორის ფოცხშვილის ლექსები თარგმნილია რუსულ, სომხურ, ინგლისურ, გერმანულ და სხვა ენებზე. გარდაიცვალა 1997 წელს. დაკრძალულია ანდერძისამებრ მცხეთაში, დედათა მონასტრის ეზოში. ვიკიციტატაში არის გვერდი თემაზე: მორის ფოცხიშვილი მორის ფოცხიშვილი, poetry.ge ↑ Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a> ↑ მორის ფოცხიშვილი — ბიოგრაფიული ლექსიკონი
Wednesday Morning, 3 A.M.

Wednesday Morning, 3 A.M. — ამერიკული ფოლკ-როკ დუეტ Simon & Garfunkel-ის სადებიუტო სტუდიური ალბომი. გამოვიდა 1964 წელს. დისკი გამოსცა ლეიბლმა Columbia. პოლ საიმონი: აკუსტიკური გიტარა, ვოკალი არტ გარფანკლი: ვოკალი ბარი კორნფელდი: აკუსტიკური გიტარა ბილ ლი: დასადგმელი ბას გიტარა უცნობი მუსიკოსი: ბანჯო სიმღერაში Last Night I Had the Strangest Dream (კრის ჩარლზვორთის აზრით, ეს თავად პოლ საიმონია). ინფორმაცია საიტზე Discogs ↑ https://www.allmusic.com/album/r17998 ↑ Chris Charlesworth, The Complete Guide to the Music of Paul Simon and Simon & Garfunkel, Omnibus Press 1996
რაც ყველაზე ძალიან გიყვარს

„რაც ყველაზე ძალიან გიყვარს“ — რეჟისორ გიორგი ლიფონავას მიერ 2008 წელს გადაღებული საახალწლო და საოჯახო ფილმი. ფილმის პრემიერა გაიმართა 2008 წლის დეკემბერს თბილისში. ფილმი გადაიღებულია სერიალის, „ჩვენი ოფისის“ მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. საახალწლო საყიდლებზე წასულ ცოლ-ქმარს ჰიპერმარკეტში შვილი, 1 წლის საბა რჩებათ. მხოლოდ ის იციან, რომ ბავშვი თოვლის ბაბუას ჩააბარეს, თუმცა მაღაზიაში დაბრუნებისას ის აღარ ხვდებათ. საქმეს ართულებს ის, რომ საგზაო წესების დარღვევის გამო მათ პოლიცია აპატიმრებთ და წინასწარი დაკავების იზოლატორში გადაჰყავთ. სულ მალე მათი მეგობრებიც: თიკუნა, ნუნუკა, ლადო და ალე იზოლატორში მათ გვერდით აღმოჩნდებიან. თოვლის ბაბუა კი, რომელსაც საბა ჩააბარეს, წვეულებიდან დაბრუნებული ძალიან დათვრა, თუმცა მას გზად მყუდრო ხვდება და ამჩნევს, რომ მანქანის უკანა სავარძელზე ჩვილ ბავშვს სძინავს. იგი თოვლის ბაბუის სურვილების წიგნაკით ხელმძღვანელობს, რომელშიც წერია იმ ოჯახების მისამართები, სადაც საჩუქრები უნდა მიეტანა. საბოლოოდ, იგი თეკლა და ლაშას სახლში მივა, სადაც ციხიდან გათავისუფლებული მეგობრები ფიქრობენ, თუ როგორ იპოვონ პატარა საბა. გიორგი კალანდაძე — ნიკა გია ცინაძე — მყუდრო ვანიკო თარხნიშვილი — ლაშა თაკო აბაშიძე — ნატა გიორგი კალანდარიშვილი — დოლჩე ადელინა გოგუაძე — თიკუნა ანა სანაია — თეკლა ნინო მუმლაძე — ნუნუკა გუგა კახიანი — პატრულის თანამშრომელი ნათია წიწილაშვილი — ნინი დიმა ტატიშვილი — თოვლის პაპა თორნიკე კალანდარიშვილი — საბა სალომე კორკოტაშვილი — რაც ყველაზე ძალიან გიყვარს დათო ლომიძე და ჯგუფი სტრინგი — ახალი წელი ჯგუფი მწვანე ოთახი — Mr.Green დათო ლომიძე და ჯგუფი მწვანე ოთახი — Lost სალომე კორკოტაშვილი და აჩიკო გულედანი — Push Me „რაც ყველაზე ძალიან გიყვარს“ [დაარქივებული] — ეროვნული ფილმოგრაფია „რაც ყველაზე ძალიან გიყვარს“ — კინოფილმების ინტერნეტ-მონაცემთა ბაზა (ინგლისური) ფილმის თრეილერი
მარინ ლე პენი

მარინ ლე პენი (ფრანგ. Marine Le Pen, სრული სახელი Marion Anne Perrine Le Pen, დ. 5 აგვისტო, 1968, ნიოი-სიურ-სენა, ო-დე-სენა) — ფრანგი პოლიტიკოსი და ჟან-მარი ლე პენის ქალიშვილი. საფრანგეთის ეროვნული ასამბლეის წევრი 2017 წლიდან. მარინ ლე პენი 1992-1998 წლებში მუშაობდა ადვოკატად. 2004-2017 წლებში იყო ევროპის პარლამენტის წევრი. ნაციონალური ფრონტის (2018 წლიდან ეროვნული გაერთიანება) პრეზიდენტი 2011 წლის 16 იანვარიდან 2021 წლის 13 სექტემბრამდე. 1972 წლის 5 ოქტომბერს ჟან-მარი ლე პენმა დააარსა ეროვნული ფრონტი. მარინ ლე პენის მამა პარტიას სათავეში 39 წლის განმავლობაში ედგა. მარინ ლე პენი იყო პრეზიდენტობის კანდიდატი 2012 და 2017 წლების საფრანგეთის საპრეზიდენტო არჩევნებში. ვიკისაწყობში არის გვერდი თემაზე: მარინ ლე პენი (ინგლისური) ევროპის პარლამენტი (ფრანგული) ბიოგრაფია დაარქივებული 2011-11-27 საიტზე Wayback Machine. (ფრანგული) მარინ ლე პენი ↑ მა­რინ ლე პე­ნი საფ­რან­გე­თის პრე­ზი­დენ­ტო­ბას აპი­რებს დაარქივებული 2012-01-10 საიტზე Wayback Machine. , 24 საათი ↑ პარიზელებს მომავალ პრეზიდენტად მარინ ლე პენი სურთ[მკვდარი ბმული], Tribuna.ge